3.  ลักษณะการประกอบธุรกิจ

ประวัติความเป็นมาของบริษัท

บริษัท ไทยยูเนี่ยนโฟรเซ่นโปรดักส์ จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม
2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด
ขึ้นก่อนด้วยทุนจดทะเบียนเริ่มแรก 25 ล้านบาท ทั้งนี้
มีวัตถุประสงค์เพื่อประกอบกิจการอาหารทะเลแช่แข็งและนำเข้าส่งออก
รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531
จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด

จากนั้น ในปี 2535 บริษัทได้ก่อสร้างห้องเย็นเพิ่มเติม
พร้อมกับการเข้าร่วมลงทุนจากบริษัทผู้ผลิตและจัดจำหน่ายรายใหญ่ ในประเทศญี่ปุ่น คือ บริษัท
มิตซูบิชิ คอร์ปอเรชั่น จำกัด และบริษัท ฮาโกโรโม่ ฟู้ดส์ จำกัด
ซึ่งเป็นลูกค้าและผู้จำหน่ายของบริษัท อย่างไรก็ตาม ในส่วนของผู้ถือหุ้นรายใหญ่ที่ถือเกินกว่าร้อยละ
10 ยังคงเป็นกลุ่มจันศิริ ต่อมาบริษัทได้แปลงสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์ เมื่อวันที่ 22 พฤศจิกายน 2537

ในระยะเวลาที่ผ่านมา บริษัทได้มีการเพิ่มทุนเพื่อขยายการดำเนินงานและสภาพคล่องมาจนปัจจุบัน
ทุนจดทะเบียนเปลี่ยนเป็น 885,090,950 บาท (885,090,950 หุ้น หุ้นละ 1 บาท)
จากหุ้นสามัญดังกล่าวมีหุ้นสามัญจำนวน 26,000,000 หุ้น
เป็นหุ้นที่ออกเพื่อรองรับใบสำคัญแสดงสิทธิที่จะซื้อหุ้นสามัญ
ที่ออกให้แก่กรรมการและพนักงานของบริษัทและบริษัทย่อย (โครงการ ESOP) เมื่อวันที่ 15
มกราคม 2547 ซึ่งสามารถใช้สิทธิดังกล่าวได้ในวันที่ 2 กรกฎาคม ของแต่ละปี โดยมีอายุ 5 ปี
และเมื่อครบกำหนดตามเงื่อนไขการใช้สิทธิ ในปี 2551 ทุนชำระแล้ว ณ วันที่ 3 กรกฎาคม 2551
จึงเท่ากับ 883,170,950 บาท หรือ 883,170,950 หุ้น
และคงเหลือเป็นหุ้นสามัญรอการจดทะเบียนลดทุน จำนวน 1,920,000 หุ้น

และอีกครั้งในปลายปี 2553 สืบเนื่องมาจากการตัดสินใจเข้าซื้อกิจการ เอ็มดับบลิว แบรนด์ส
ในประเทศฝรั่งเศส บริษัทจึงได้เพิ่มทุนจดทะเบียนเป็น 1,000,000,000 บาท
โดยการออกหุ้นสามัญจำนวน 116,829,050 หุ้น มูลค่าที่ตราไว้หุ้นละ 1 บาท เพื่อขายให้กับ
ผู้ถือหุ้นเดิมในสัดส่วน 20 หุ้นเดิมต่อ 1 หุ้นใหม่ และให้กับบุคคลในวงจำกัด รวมเป็นจำนวน
73,158,457 หุ้น ส่วนที่เหลือใช้สำหรับรองรับหุ้นกู้แปลงสภาพที่บริษัทออกและมีอายุหุ้นกู้เท่ากับ 4
ปีนับจากวันที่ออก ซึ่งรายละเอียดของหุ้นกู้ดังกล่าวสามารถดูได้จาก หัวข้อ 7. โครงสร้างเงินทุน

บริษัท ไทยยูเนี่ยนโฟรเซ่นโปรดักส์ จำกัด (มหาชน)
ประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ
ปัจจุบันบริษัทมีโรงงานตั้งอยู่ที่จังหวัดสมุทรสาคร และเพื่อให้การดำเนินธุรกิจครบวงจร
ก่อให้เกิดประสิทธิภาพในการผลิต การบริหารต้นทุน และการให้บริการลูกค้าที่มีประสิทธิภาพ
บริษัทจึงดำเนินกลยุทธ์ขยายการลงทุนทั้งในแบบ Expansion และ Integration ซึ่ง ณ 31
ธันวาคม 2554 บริษัทเข้าลงทุนในบริษัทย่อย รวม 18 แห่ง ซึ่งเป็นบริษัทในประเทศ 9
แห่งและต่างประเทศ 9 แห่ง ครอบคลุมธุรกิจด้านอาหารสำเร็จรูปและอาหารว่าง เช่น
อาหารบรรจุกระป๋อง อาหารแช่แข็ง และอาหารว่างประเภทต่างๆ โดยเน้นอาหารทะเลเป็นหลัก
ขณะเดียวกันก็ได้ขยายเข้าสู่การดำเนินงานในรูปธุรกิจบรรจุภัณฑ์และสิ่งพิมพ์
ธุรกิจตลาดภายในประเทศ ธุรกิจอาหารสัตว์ พัฒนาสายพันธุ์กุ้งเพื่อจำหน่าย
และธุรกิจโรงเพาะฟักและอนุบาลลูกกุ้ง เป็นต้น ทั้งนี้ บริษัทได้หยุดดำเนินกิจการ
กลุ่มบริษัทเรือประมงทั้งหมด (5 บริษัท) มาตั้งแต่ปี 2553
โดยบริษัทได้บันทึกบัญชีรับรู้เกี่ยวกับผลกระทบจากการเลิกกิจการดังกล่าวในผลประกอบการปี 2553
และปัจจุบันได้ทำการชำระบัญชีเสร็จสิ้นแล้ว โดยได้มีการโอนขายทรัพย์สินให้บริษัทย่อยในกลุ่ม MW
Brands ดำเนินกิจการแทน เนื่องจากสามารถดูแล ควบคุม
และบริหารได้ใกล้ชิดกว่าบริษัทซึ่งอยู่ต่างภูมิภาคกับกองเรือดังกล่าว สำหรับการลงทุนในต่างประเทศ
ระหว่างปี 2554 ได้มีการดำเนินการควบรวมระหว่างบจ.เอ็มเพรส อินเตอร์เนชั่นแนล กับ
บจ.ไทร-ยูเนี่ยน โฟรเซ่น ฟู้ดส์ เพื่อความสะดวกและเหมาะสมในการบริหารงานยิ่งขึ้น
ภายใต้ชื่อใหม่ “บจ. ไทร-ยูเนี่ยน โฟรเซ่น โปรดักส์” (TUFP)

นอกจากนี้ บริษัทยังได้มีการลงทุนในบริษัทร่วมอีก 6 แห่ง ซึ่งเป็นบริษัทในประเทศ 3
แห่งและต่างประเทศ 3 แห่ง ประกอบธุรกิจผลิตปูอัด อาหารกุ้ง อาหารสัตว์
ผลิตและส่งออกผลิตภัณฑ์พลอยได้จากอาหารทะเล ลงทุนในธุรกิจการจับปลาทูน่า
และธุรกิจให้บริการบริหารการจัดซื้อจัดจ้างและการประมูลผ่านระบบอิเล็กทรอนิกส์
(E-Procurement and E-Auction) โดยรายละเอียดของแต่ละบริษัท สามารถดูได้จากหัวข้อ
1.2

ทั้งนี้
บริษัทได้มีนโยบายการแบ่งการดำเนินงานของบริษัทในกลุ่มตามประเภทของธุรกิจและลักษณะของผลิตภัณฑ์
ซึ่งแต่ละกลุ่มธุรกิจจะมีความสนับสนุนและเกี่ยวเนื่องกัน โดยแบ่งเป็น 6 กลุ่ม (ณ วันที่ 31 ธันวาคม
2554 คงเหลือ 5 กลุ่ม) ตามโครงสร้างในหน้าถัดไป

บริษัทประกอบธุรกิจในกลุ่มธุรกิจต่างๆ โดยแบ่งเป็น ดังนี้

โครงสร้างรายได้จากการขายของบริษัทและบริษัทย่อย

Sales Structure of TUF and Subsidiaries

[TABLE]

* APC และ YCC ถือหุ้นโดย SC / TQS และ TUH ถือหุ้นโดย TFM / Tri-U, TUFP และ
USPN ถือหุ้นโดย TUI / PKF, SMF, PNF, SKF และ SIAM ถือหุ้นโดย TUM / MWB ถือหุ้นโดย
TUIH / CAPN ถือหุ้นโดย USPN

** บจ.ไทร-ยูเนี่ยน โฟรเซ่น โปรดักส์ เกิดจากการควบรวมระหว่างบจ.เอ็มเพรส
อินเตอร์เนชั่นแนล และบจ.ไทร-ยูเนี่ยน โฟรเซ่น ฟู้ดส์

หมายเหตุ: เนื่องจากเป็นการแบ่งโครงสร้างรายได้จากการขาย
หลังจากหักรายการระหว่างกันออกแล้ว ดังนั้น
รายได้ทั้งหมดจากกลุ่มธุรกิจเรือประมงเกิดจากการจำหน่ายให้บริษัทในเครือ
จึงถูกหักเป็นรายการระหว่างกันทั้งจำนวน